ಸಜ್ಜಿಗೆ

ಸಜ್ಜಿಗೆ ಉಂದು ಚಾತ್ತ ಬಾಯಿಗ್ ತಿನ್ಪಿನ ರವನ್ ಗಲಸ್ ದ್ ಮಲ್ಪಿನ ತಿಂಡಿ. ರವ ತಿಕ್ಕ್ಂಡ ಅವೆನ್ ಈನೆಕ್ಕ್ ಗಲಸೊಲಿ ಪನ್ನಗ ನೆನಪಾಪಿನೇ ಸಜ್ಜಿಗೆ. ದಾಯೆ ಪಂಡ ಉಂದು ಮಲ್ಪರೆಲಾ ಸುಲಬ ಅಂಚನೆ ಒಣಸ್ ಮಲ್ತಿಲೆಕನೇ ಬಂಜಿಲಾ ದಿಂಜುಂಡು. ಕುಡ್ಲ, ಉಡುಪಿ ಲೆದ ವೊಟೇಲ್ ಲೆಡ್ ಕಾಲಿ ಸಜ್ಜಿಗೆ, ಬಜಿಲ್ ದೊಟ್ಟುಗು ಸಜ್ಜಿಗೆ ನ್ಲಾ ಬಲಸುವೆರ್. ಉಂದು ತುಳುನಾಡ್ ದ ಒಂಜಿ ಮಾಮೂಲಿ ತಿಂಡಿ ಪಂದ್ ಲಾ ಪನೊಲಿ.
ಬೋಡಾಯ್ನ ಸಾಮಾನುಲು
 ರವ - ಮುಕ್ಕಾಲ್ ಕಪ್.
 ನೀರುಳ್ಳಿ - ೧.
 ಕಾಯ್ಮುಂಚಿ -೪/೫.
 ದಾಸಿಮಿ- ಅರ್ದ ಚಮ್ಚ.
 ಬೊಲ್ಲುಲ್ಲಿ - ೪/೫ ಅರಿ.
 ಉರ್ದು - ಅರ್ದ ಚಮ್ಚ.
 ಶುಂಠಿ - ಅರ್ದ ಕಂಡೆ (ಸನ್ನ ಮೂರೊಡು).
 ನೈ - ೧ ಚಮ್ಚ.
 ಬೇವಿರೆ.
 ಉಪ್ಪು - ರುಚಿಗ್ ಬೋಡಾಯ್ನಾತ್.
 ಬೀಜ - ೧೦/೧೨ ಬೊಂಡು (ಬೋಡಂಡ ಮಾತ್ರ).
 ಅಡಿಗೆ ಎಣ್ಣೆ - ೨ ಚಮ್ಚ.

ಮಲ್ಪುನ ವಿದಾನೊ
ಒಂಜಿ ಬಾಣಲೆಗ್ ೨ ಚಮ್ಚ ಎಣ್ಣೆ, ೧ ಚಮ್ಚ ನೈ ಪಾರ್ದ್ ಅವ್ ಕೊದ್ದಿ ಬುಕ್ಕೊ ಗುದ್ದುದಿನ ಬೊಲ್ಲುಲ್ಲಿ, ದಾಸಿಮಿ, ಉರ್ದು,ಬೇವಿರೆ, ಶುಂಠಿ,ಬೀಜ, ಕಾಯ್ಮುಂಚಿ ಮಾಡೊಡು. ಅವೆನ್ ಮಗತ್ ದ್ ಮೂರ್ದಿನ ನೀರುಳ್ಳಿ, ಬುಕ್ಕೊ ರುಚಿಗ್ ಬೋಡಾಯ್ನಾತ್ ಉಪ್ಪು ಪಾಡೊಡು. ಒಗ್ಗರಣೆ ಕಾಯೊಂದು ಬತ್ತಿಲೆಕನೆ ರವ(ಪೊತ್ತುದ್ ದೀತಿನ) ಪಾರ್ದ್ ಒಂಜರೆ ಲೋಟೆ ನೀರ್ ಪಾರ್ದ್ ಸಜ್ಜಿಗೆನ್ ಬೈಪಾವೊಡು. ಸಜ್ಜಿಗೆ ಬೈತಿ ಕೂಡ್ಲೆ ಪಾರ್ದಿನ ನೀರ್ ಆಜೊಂದು ಬರ್ಪುಂಡು. ಬುಕ್ಕೊ ಸಜ್ಜಿಗೆನ್ ಜಾದ್ ದೀವೊಡು. ಚಪ್ಪೆ ಆಯಿಲೆಕ ಸಜ್ಜಿಗೆ ಹೆಂಟೆದ ಲೆಕ ಗಟ್ಟಿ ಆಪುಂಡು.
ಬೇತೆ ಬಾಸೆಲೆಡ್ ಸಜ್ಜಿಗೆ
 ಬಾಸೆ  ರೋಮನ್ ಲಿಪ್ಯಂತರಣ  ಯುನಿಕೋಡ್ ಗುಜುರಾತಿ  ಉಪ್ಮಾ  ઉપમા ಕನ್ನಡ  ಉಪ್ಪಿಟ್ಟು, ಖಾರಬಾತ್  ಉಪ್ಪಿಟ್ಟು, ಖಾರಬಾತ್ ತಮಿಳ್   ಉಪ್ಮಾ உப்புமா ಮಲಯಾಳಂ  ಉಪ್ಪುಮಾವ್  ഉപ്പുമാവ്ತೆಲುಗು ಉಪ್ಮಾ, ಉಪ್ಪಿಂಡಿ  ఉప్మా, ఉప్పిండి ಮರಾಠಿ  ಸಾಂಜ, ಉಪ್ಪೀಟ್, ಉಪ್ಮಾ  सांजा, उप्पीट/उपमा ಕೊಂಕಣಿ  ರುಲಾನ್ವ್  रुलांवಹಿಂದಿ  ಉಪ್ಮಾ  उपमा ಒಡಿಯ  ಉಪ್ಮಾ  ଉପମାಬೆಂಗಾಲಿ ಉಪ್ಮಾ  উপমা

ಉಲ್ಲೇಕೊಲು

ವರ್ಗೊ:ತೆನಸ್